Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 753

138. 5. példa A helyzet: Kis szövetkezetek közös beszerzési szervezet létrehozásáról szóló megállapodást kötnek. A szövetkezetek kötelesek a szervezeten keresztül beszerezni bizonyos minimális mennyiséget. A felek a minimális mennyiségnél többet is vásárolhatnak a szervezeten keresztül, de az együttmûködésen kívül is vásárolhatnak. A felek egyenként mind a beszerzési, mind az eladási piacon 5%-os piaci részesedéssel, összesen 25%-os együttes piaci részesedéssel rendelkeznek. Jelen van még két jelentõs kiskereskedõ, egyenként 20—25%-os piaci részesedéssel, és számos kisebb kiskereskedõ 5% alatti piaci részesedésekkel. Elemzés: A közös beszerzési szervezet létrehozása valószínûleg mind a beszerzési, mind az eladási piacon olyan piaci erõt biztosít a felek részére, amely képessé teszi õket arra, hogy felvegyék a versenyt a két legnagyobb kiskereskedõvel. Sõt, ennek a két másik, hasonló szintû piaci pozícióval rendelkezõ szereplõnek a jelenléte valószínûleg a megállapodás nyomán a fogyasztók számára is megjelenõ eredményesség-növekedést eredményez. Ilyen forgatókönyv szerint a megállapodás valószínûleg mentességben részesül.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes